U JUTROŠNJEM požaru koji je izbio u jednoj od zgrada zagrebačkog naselja Trnsko poginula je jedna osoba, a dvije su ozlijeđene. Iako se mislilo da je došlo do eksplozije, policija javlja da je nije bilo.
Tekst se nastavlja ispod oglasa
"Danas, 1. listopada 2022. godine oko 6.20 sati u Zagrebu, Ulica Trnsko u stanu, izbio je požar tijekom kojega je smrtno stradao 72-godišnjak. Liječnička pomoć pružena je još dvjema osobama zbog udisanja dima, dok drugih ozlijeđenih nema.
Obavljenim očevidom uz stručnu pomoć protupožarnog inspektora, utvrđeno je da je požar izbio najvjerojatnije iz metalnog kućišta za lampaše ili svijeće. Također, iako se na mjestu događaja čuo zvuk koji je upućivao na sumnju o mogućoj eksploziji plinske boce, očevidom je utvrđeno kako nije došlo do eksplozije plinske boce", izvijestili su iz PU zagrebačke.